मनोज वोगटी, कालिमन्युज, कालेबुङ, 10 सितम्बर। जनजाति विकास योजना भारत अनि जर्मन सरकारको संयुक्त प्रायोजनामा प्रथम चरणमा एक सयजना जनजाति महिला कृषकहरूलाई लिएर एक ऐकर मोडेलमा उद्यान विकासद्वारा आर्थिकरूपमा स्वलम्बी बनाउने योजना शुरू भएको छ। शुक्रबार गान्धी स्मारक स्कूल तक्लिङमा बसेको एक सभा अनुसार मङ्‌माया तक्लिङ सोरेङका एक सय कृषकहरूलाई लिएर योजना शुरू भएको हो। प्रयोजनालाई लिएर बसेको पहिलोपल्ट बसेको सभामा डीडीएम नावार्ड वाल्टर कुजुर, कृषि विज्ञान केन्द्र दार्जीलिङका डा. टी.के. पण्डित, टोली अधिकारी बिजय सिंह, कृषक कल्याण सङ्गठनका सचिव विष्णु छेत्री मुख्यरूपले उपस्थित थिए।
